turjo4nis/wikipedia-bn-dump-20250701 huggingface dataset:
রঘুনাথগঞ্জ বিধানসভা কেন্দ্র

রঘুনাথগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। জঙ্গীপুর বিধানসভা কেন্দ্র ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় জঙ্গীপুর বিধানসভা কেন্দ্র এবং রঘুনাথগঞ্জ বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৯ নং রঘুনাথগঞ্জ বিধানসভা কেন্দ্রটি রঘুনাথগঞ্জ-২ সমষ্টি উন্নয়ন ব্লক এবং নুরপুর গ্রাম পঞ্চায়েত সুতি-১ সমষ্টি উন্নয়ন ব্লক এবং মাইয়া গ্রাম পঞ্চায়েত লালগোলা সমষ্টি উন্নয়ন ব্লক এর অন্তর্গত।

রঘুনাথগঞ্জ বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, কংগ্রেসের আখরুজ্জামান তার নিকটতম প্রতিদ্বন্দ্বী আরএসপি'র আবুল হাসনাতকে পরাজিত করেন।

তথ্যসূত্র

পশ্চিমবঙ্গের বিধানসভা কেন্দ্র
মুর্শিদাবাদ জেলার রাজনীতি
সাগরদিঘি বিধানসভা কেন্দ্র

সাগরদিঘি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটির আসন বর্তমানে খোলা কিন্তু পূর্বে এটি এসসি জন্য সংরক্ষিত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬০ নং সাগরদিঘি বিধানসভা কেন্দ্রটি সাগরদিঘি সমষ্টি উন্নয়ন ব্লকের অন্তর্গত।

সাগরদিঘি বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের সুব্রত সাহা তার নিকটতম প্রতিদ্বন্দ্বী সিপিআই (এম) -এর ইসমাইল শেখকে পরাজিত করেন।

 

নির্দল প্রার্থী আমিনুল ইসলাম কংগ্রেসের প্রার্থী হিসেবে দাঁড় করানোর জন্য বিরোধিতা করে, দল তাকে পার্টি থেকে সাসপেন্ড করে কিন্তু বহরমপুর এর এমপি অধীর চৌধুরী তাকে সমর্থন জানান।

১৯৭৭-২০০৬
২০০৬ সালে রাজ্য বিধানসভা নির্বাচনে, সিপিআই (এম) -এর পরিক্ষীত লেত সাগরদিঘি (এসসি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের রাজেশ কুমার ভক্তকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর পরেশ নাথ দাস তৃণমূল কংগ্রেসের রাজেশ কুমার ভক্তকে পরাজিত করেন, ১৯৯৬, ১৯৯১ এবং ১৯৮৭ সালে কংগ্রেসের নৃসিংহ কুমার মণ্ডলকে পরাজিত করেন। ১৯৮২ সালে সিপিআই (এম) -এর হাজারী বিশ্বাস কংগ্রেসের নৃসিংহ কুমার মণ্ডলকে পরাজিত করেন এবং ১৯৭৭ সালে কংগ্রেসের অতুল চন্দ্র সরকারকে পরাজিত করেন।

১৯৫১-১৯৭২
কংগ্রেসের নৃসিংহ কুমার মণ্ডল ১৯৭২ সালে জয়ী হন। কংগ্রেসের অতুল চন্দ্র সরকার ১৯৭১ সালে জয়ী হন। ১৯৬৯ সালে বাংলা কংগ্রেসের কুবের চন্দ হালদার। ১৯৬৭ এবং ১৯৬২ সালে কংগ্রেসের অম্বিকা চরণ দাস জয়ী হন। ১৯৫৭ সালে সাগরদিঘি আসনটি বিদ্যমান ছিল না। ১৯৫৭ সালে জঙ্গিপুর একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল। স্বাধীন ভারতের প্রথম নির্বাচন ১৯৫১ সালে সাগরদিঘি একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল।

তথ্যসূত্র

পশ্চিমবঙ্গের বিধানসভা কেন্দ্র
মুর্শিদাবাদ জেলার রাজনীতি
বিদায় ব্যোমকেশ

বিদায় ব্যোমকেশ হল একটি ২০১৮ সালের বাংলা ভাষার ভারতীয় অ্যাকশন, সাহসিক এবং রহস্যময় চলচ্চিত্র যা দেবালয় ভট্টাচার্য দ্বারা পরিচালিত এবং শ্রীকান্ত মহতা এবং মহেন্দ্র সোনি প্রযোজিত শ্রী ভেঙ্কটেশ ফিল্মস -এর ব্যানার অধীনে নির্মিত হয়েছে। ছবিটি ২০ জুলাই ২০১৮ সালে মুক্তি পায়। এটি এসওএফ কর্তৃক উৎপাদিত ধারাবাহিক ব্যোমকেশ ছবির ষষ্ঠতম কিস্তি।

অভিনয়ে 
 আবীর চট্টোপাধ্যায় - ব্যোমকেশ বকশী/সাত্যকি বকশী (দ্বৈত ভূমিকা)
 সোহিনী সরকার -সত্যবতী 
 রাহুল ব্যানার্জি - অজিত বন্দ্যোপাধ্যায় হিসাবে
 জয় সেনগুপ্ত - অভিমন্যু বকশী হিসেবে 
 বিদিপ্ত চক্রবর্তী
 টোটা রায় চৌধুরী
 সুজোয় প্রজাদ চট্টোপাধ্যায়
 অরিন্দম সিল

ছবি মুক্তি
ছবিটি ২০১৮ সালের ২০ জুলাই মুক্তি পায়। ২৫ শে মে ২০১৮ তারিখে অফিসিয়াল টিজার মুক্তি পায়।  ২০১৮ সালের ৩০ শে জুন ছবির ট্রেলারটি মুক্তি পায়। ২৮ শে জুন ২০১৮ সালে অফিসিয়াল পোস্টার মুক্তি পায়।

তথ্যসূত্র

বহিঃসংযোগ

২০১৮-এর চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
বাংলা ভাষার ভারতীয় চলচ্চিত্র
ভারতীয় অপরাধ থ্রিলার চলচ্চিত্র
ভারতীয় গোয়েন্দা চলচ্চিত্র
টিম মানটন

টিমোথি অ্যালান মানটন (; জন্ম: ৩০ জুলাই, ১৯৬৫) লিচেস্টারশায়ারের মেল্টন মোব্রে এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ১৯৯২ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও ডার্বিশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন টিম মানটন।

প্রথম-শ্রেণীর ক্রিকেটে অংশগ্রহণ 
খেলোয়াড়ী জীবনের অধিকাংশ সময়ই ওয়ারউইকশায়ারের পক্ষে কাউন্টি ক্রিকেটে অংশ নিয়েছেন টিম মানটন। ১৯৮৫ সালে কাউন্টি দলটির পক্ষে সফরকারী জিম্বাবুয়ে একাদশের বিপক্ষে প্রথম-শ্রেণীর খেলায় অভিষেক ঘটে তার। এক বছর পর কাউন্টি চ্যাম্পিয়নশীপে প্রথমবারের মতো অংশ নেন। তিনবার ওয়ারউইকশায়ারের ‘মৌসুমের সেরা খেলোয়াড়’ মনোনীত হন। তন্মধ্যে, ১৯৯৪ সালে তিনটি শিরোপা জয়ী ওয়ারউইকশায়ার দলের সদস্যরূপে ৮১ উইকেট দখল করেছিলেন তিনি।

খেলোয়াড়ী জীবনে আঘাত তার অন্যতম অনুষঙ্গ ছিল। আঘাতের কারণে ১৯৯৫ সালের অর্ধেক সময় ও ১৯৯৭ সালের পুরোটা সময় নষ্ট হয়ে যায়। তবে, ১৯৯৮ ও ১৯৯৯ সালে বল হাতে নিয়ে ২০-এর কম গড়ে উইকেট পেয়েছেন তিনি।

২০০০ সালে ডার্বিশায়ারে স্থানান্তরিত হন। জুলাই, ২০০১ সালে সর্বশেষ প্রথম-শ্রেণীর খেলায় অংশ নেন। সামগ্রিকভাবে সকল প্রথম-শ্রেণীর খেলায় অংশ নিয়ে ২৫.৮৬ গড়ে ৭৩৭টি উইকেট লাভে সক্ষমতা দেখিয়েছেন টিম মানটন।

টেস্ট ক্রিকেট 
সমগ্র খেলোয়াড়ী জীবনে দুই টেস্টে অংশগ্রহণ করেছেন তিনি। ২ জুলাই, ১৯৯২ তারিখে টেস্ট অভিষেক ঘটে টিম মানটনের। কিন্তু, দলে তেমন কোন ভূমিকা রাখতে পারেননি। ফলে তাকে আর দলে নেয়া হয়নি। ব্যাটসম্যান হিসেবে তিনি খুবই দূর্বলমানের ছিলেন। প্রথম-শ্রেণীর ক্রিকেটে তার ব্যাটিং গড় ১০-চেয়ে সামান্য বেশি। ২৭২ ইনিংস ব্যাটিং করে ব্যক্তিগত সর্বোচ্চ অপরাজিত ৫৪ রান তুলেন।

মূল্যায়ন 
১৯৯৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।

ক্রিকেট লেখক কলিন বেটম্যান মন্তব্য করেন যে, ৬ ফুট ৬ ইঞ্চি উচ্চতাকে কাজে লাগিয়ে বলকে সুইং করার অধিকারী টিম মানটন কেবলমাত্র ইংরেজ পরিবেশেই নিজ নামকে তুলে ধরতে পেরেছেন।

তথ্যসূত্র

আরও দেখুন 
 ডেভন ম্যালকম
 উইজডেন বর্ষসেরা ক্রিকেটার
 ইংরেজ টেস্ট ক্রিকেটারদের তালিকা

বহিঃসংযোগ 
 
 

১৯৬৫-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
ওয়ারউইকশায়ারের ক্রিকেটার
ওয়ারউইকশায়ার ক্রিকেট অধিনায়ক
উইজডেন বর্ষসেরা ক্রিকেটার
ডার্বিশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
টেস্ট ও কাউন্টি ক্রিকেট বোর্ড অনূর্ধ্ব-২৫ একাদশের ক্রিকেটার
ইংরেজি উদ্যান, ইয়েরেভান

ইংরেজি উদ্যান (, Angliakan aygi) আর্মেনিয়ারি একটি প্রসিদ্ধ উদ্যান। সর্বসাধারণের জন্য অধিগম্য এ উদ্যানটি আর্মেনিয়া ইয়েরেভান ইতালি রাস্তা তে অবস্থিত। এটি কেন্ট্রন জেলার শহরের মাঝামাঝি ২.৫ হেক্টর এলাকা জুড়ে বিস্তৃত। ঠিক প্রজাতন্ত্র চত্বর, ইয়েরেভান-এর দক্ষিণে।

ইতিহাস 
১৮৬০-এর দশকের শেষের দিকে নির্মিত ইংরেজি উদ্যান ইয়েরেভান শহরের প্রাচীনতম উদ্যানগুলির মধ্যে একটি। প্রথম বিশ্বযুদ্ধের সময় পর্যন্ত এটির প্রায়ই পুনর্নবীকরণ হ্ত এবং ১৯১০ সালে প্রধান সংস্কারের পুনর্নির্মিত হয়।  ১৯২০ সালে, ইংরেজি উদ্যান আর্মেনিয়ার আধুনিক ইতিহাসে প্রথমবারের মত ফুটবল ম্যাচ আয়োজন করে এবং ইয়েরেভান আর আলেকজান্দ্রপল দলের মধ্যে খেলা হয়।  সোভিয়েত ইউনিয়নের সময় ২৬ টি বাকু প্রতিনিধিদের নামে নামকরণ করা হয়। তবে, আর্মেনিয়া স্বাধীনতার পর, উদ্যানের আগের নামটি পুনরুদ্ধার করা হয়েছিল।

উদ্যানের সীমানাতে অবস্থিত সুধুকহান একাডেমিক থিয়েটার, আর্মেনিয়ার ফ্রেঞ্চ দূতাবাস, আর্মেনিয়ার ইটালিয়ান দূতাবাস এবং বেস্ট ওয়েস্টিয়ান কংগ্রেস হোটেল অফ ইয়েরেভান। ১৯৭৬ সালে, গ্যাব্রিয়েল সুধুকহানের কল্পিত চরিত্র পেপোর একটি স্মৃতিস্তম্ভ উদ্যানের মধ্যে নির্মিত হয়েছিল। উদ্যানের কেন্দ্রীয় ঝরণাসমূহ, বিবাহের ছবি তোলার জন্য একটি জনপ্রিয় স্থান।

অ্যালবাম

তথ্যসূত্র 

ইয়েরেভানের উদ্যান
পৌর সার্বজনিক উদ্যান
পেনিঞ্জ ম্যান্ডিবুল

পেনিঞ্জ ম্যান্ডিবুল (১ম পেনিঞ্জ) হচ্ছে অস্ট্রালোপিথেকাস বয়েজি পুরুষের নিচের স্তরের চোয়াল। রিচার্ড লিকি দলের সহযোগী ক্যামোয়া কিমেউ তানজানিয়ার পেনিঞ্জে এটি আবিষ্কার করেন।

অনুমান করা হয়, এর বয়স ১৫ লক্ষ বছরের পুরাতন। এর বড় আকারের চর্বন দাঁত আর ছোট আকৃতির ছেদন দাঁত ছিল; যা বেশ পুরু।

তথ্যসূত্র

তানজানিয়ার জীবাশ্ম
রিয়াল মাদ্রিদ সি

রিয়াল মাদ্রিদ সি রিয়াল মাদ্রিদের দ্বিতীয় সংরক্ষিত দল। ২০১৫ তে ক্লাবটি বন্ধ করে দেওয়া হয়। তবে ২০২৩ সালে দলটিকে পুনরায় চালু করা হয়।

ইতিহাস

রিয়াল মাদ্রিদ সি.এফ. এফিসিওনাদোস
১৯৫২ সালে রিয়াল মাদ্রিদ এই অপেশাদার দলটি গঠন করে।

রিয়াল মাদ্রিদ সি
১৯৯১ সালে নামকরণ নিয়ে নতুন নিয়মের কারণে ক্লাবটির নাম পরিবর্তন করে রাখা হয় রিয়াল মাদ্রিদ সি।খরচ কমানোর উদ্দেশ্যে ২০১৫ সালে ক্লাবটি বন্ধ করে দেয় রিয়াল মাদ্রিদ কর্তৃপক্ষ।

অর্জন
তেরসেরা ডিভিশন
বিজয়ী (৫): ১৯৮৪-৮৫, ১৯৯০-৯১, ১৯৯১-৯২, ১৯৯৮-৯৯, ২০০৫-০৬

কোপা দে লা লিগা
বিজয়ী (১): ১৯৮২-৮৩ (কোপা দে লা লিগা তেরসেরা ডিভিশন)

কেম্পেয়নাতো দে এস্পানা দে আফিসিওনাদোস
বিজয়ী (৮): ১৯৫৯-৬০, ১৯৭১-৬২, ১৯৬২-৬৩, ১৯৬৩-৬৪, ১৯৬৪-৬৫, ১৯৬৫–৬৬, ১৯৯৬৬–৬৭, ১৯৬৯-৭০

কোপা দে কমিউনিদাদ
বিজয়ী (২): ২০০২-০৩

ম্যানেজার

তথ্যসূত্র

মাদ্রিদের ফুটবল ক্লাব
রিয়াল মাদ্রিদ যুব একাডেমী
১৯৫২-এ প্রতিষ্ঠিত ফুটবল ক্লাব
রিচার্ড ডিক্স

রিচার্ড ডিক্স (; জন্ম: আর্নস্ট কার্লটন ব্রিমার, ১৮ জুলাই ১৮৯৩ - ২০ সেপ্টেম্বর ১৯৪৯) ছিলেন একজন মার্কিন চলচ্চিত্র অভিনেতা। তিনি নির্বাক ও সবাক দুই ধরনের চলচ্চিত্রে অভিনয় করে জনপ্রিয়তা অর্জন করেন। তার পর্দায় ভাবমূর্তি ছিল কর্কশ ও বলিষ্ঠ। তিনি শ্রেষ্ঠ চলচ্চিত্রের জন্য একাডেমি পুরস্কার বিজয়ী সিমারন (১৯৩১) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন

ডিক্স ১৮৯৩ সালের ১৮ই জুলাই মিনেসোটায় সেন্ট পলে জন্মগ্রহণ করেন। তিনি সেখানেই পড়াশুনা করেন এবং তার পিতার ইচ্ছানুসারে শল্যচিকিৎসক হওয়ার জন্য পড়াশুনা করেন। মিনেসোটা বিশ্ববিদ্যালয় থেকে পাস এক বছর পর তিনি ব্যাংকে চাকুরি শুরু করেন এবং সন্ধ্যায় মঞ্চে প্রশিক্ষণ নিতেন। তিনি স্থানীয় একটি স্টক কোম্পানিতে তার পেশাদার কর্মজীবন শুরু করেন। এই কাজের বদৌলতে তিনি নিউ ইয়র্ক সিটিতে একই ধরনের এক কোম্পানিতে যোগ দেন। তার পিতার মৃত্যুর পর তাকে তার মাতা ও এক বোনের ভরণপোষণের দায়িত্ব নিতে হয়। তিনি লস অ্যাঞ্জেলেসে যান এবং মরস্কো স্টক কোম্পানির প্রধান অভিনেতা হিসেবে কাজ শুরু করেন। তার সেখানকার সফলতার জন্য প্যারামাউন্ট পিকচার্স তাকে চলচ্চিত্রের জন্য চুক্তিবদ্ধ করে।

মৃত্যু
ডিক্স ১৯৪৯ সালের ১২ই সেপ্টেম্বর নিউ ইয়র্ক থেকে লস অ্যাঞ্জেলেসে যাওয়ার ট্রেনে অথবা ফ্রান্স থেকে ফেরার পথে জাহাজে মারাত্মক হৃদাঘাতে আক্রান্ত হন। আটদিন পর তিনি হলিউড প্রেসবাইটেরিয়ান হাসপাতালে মৃত্যুবরণ করেন। তাকে ক্যালিফোর্নিয়ার গ্লেনডেলের ফরেস্ট লন মেমোরিয়াল পার্ক সেমেটারিতে সমাহিত করা হয়।

তথ্যসূত্র

বহিঃসংযোগ

 
 
 

১৮৯৩-এ জন্ম
১৯৪৯-এ মৃত্যু
২০শ শতাব্দীর মার্কিন অভিনেতা
আরকেও পিকচার্সের চুক্তিবদ্ধ শিল্পী
গ্লেনডেলের ফরেস্ট লন মেমোরিয়াল পার্কে সমাধিস্ত
মার্কিন চলচ্চিত্র অভিনেতা
মার্কিন নির্বাক চলচ্চিত্র অভিনেতা
মিনেসোটার অভিনেতা
মিনেসোটা বিশ্ববিদ্যালয়ের প্রাক্তন শিক্ষার্থী
মার্কিন মঞ্চ অভিনেতা
জেমস ব্রোলিন

জেমস ব্রোলিন (; জন্ম: ক্রেইগ কেনেথ ব্রুডারলিন, ১৮ জুলাই ১৯৪০) হলেন একজন মার্কিন অভিনেতা, প্রযোজক ও পরিচালক। তিনি টেলিভিশনে সিটকম ও সোপ অপেরা এবং চলচ্চিত্রে অভিনয়ের জন্য সর্বাধিক পরিচিত। ব্রোলিন টেলিভিশনে তার কাজের স্বীকৃতি হিসেবে দুটি এমি পুরস্কার ও দুটি গোল্ডেন গ্লোব পুরস্কার অর্জন করেছেন। ২০১৬ সালে হলিউড ওয়াক অব ফেমে তার নামে তারকা খচিত হয়।

তিনি অভিনেত্রী বারবারা স্ট্রাইস্যান্ডের স্বামী এবং অভিনেতা জশ ব্রোলিনের পিতা।

প্রারম্ভিক জীবন
ব্রোলিন ১৯৪০ সালের ১৮ই জুলাই ক্যালিফোর্নিয়া অঙ্গরাজ্যের লস অ্যাঞ্জেলেস শহরের ওয়েস্টউডে জন্মগ্রহণ করেন। তার পিতা হেনরি হার্স্ট ব্রুডারলিন ছিলেন একজন দালানকোঠা নির্মাণ ব্যবস্থাপক ও মাতা হেলেন সু (জন্মনাম: মানসুর) ছিলেন একজন গৃহিণী। দুই ভাই ও দুই বোনের মধ্যে ব্রোলিন সবার বড়।

কর্মজীবন

টেলিভিশন
ব্রোলিন ১৯৬৮ সালে ইউনিভার্সাল স্টুডিওজে বদলি হন এবং সেখানে তিনি প্রবীণ অভিনেতা রবার্ট ইয়াংয়ের সাথে চিকিৎসা নাট্যধর্মী মার্ক ওয়েলবি, এম.ডি. (১৯৬৯-১৯৭৬) ধারাবাহিকে সহশিল্পী হিসেবে কাজের জন্য অডিশন দেন। ধারাবাহিকটি সে সময়ে শীর্ষ রেটিংপ্রাপ্ত টেলিভিশন অনুষ্ঠান ছিল। ব্রোলিন তরুণ ও দক্ষ সহকারী চিকিৎসক ডক্টর স্টিভেন কিলি চরিত্রে অভিনয়ের জন্য ব্যাপক খ্যাতি অর্জন করেন। ইয়াং ও ব্রোলিনের মধ্যকার রসায়ন সফলতা লাভ করে এবং তরুণীদের মধ্যেও এই ধারাবাহিকে প্রদর্শিত চিকিৎসা বিষয়ক ঘটনাবলি নিয়ে আগ্রহ জন্মে। ১৯৭০ সালে প্রচারিত প্রথম মৌসুমে অভিনয়ের জন্য ব্রোলিন সেরা পার্শ্ব অভিনেতা বিভাগে এমি পুরস্কার অর্জন করেন এবং টানা আরও তিনবার এই পুরস্কারের মনোনয়ন লাভ করেন। এছাড়া তিনি তিনটি মনোনয়ন থেকে ১৯৭১ ও ১৯৭৩ সালে দুটি গোল্ডেন গ্লোব পুরস্কার অর্জন করেছেন।

১৯৮৩ সালে ব্রোলিন টেলিভিশনে ফিরে আসেন এবং এবিসি চ্যানেলে প্রযোজক অ্যারন স্পেলিংয়ের রাত্রীকালীন সোপ অপেরা হোটেল-এ অভিনয় করেন। এই ধারাবাহিকে তাকে হোটেল ব্যবস্থাপক পিটার ম্যাকডারমট চরিত্রে দেখা যায়। এই ধারাবাহিকে অভিনয় করে তিনি শ্রেষ্ঠ নাট্যধর্মী টেলিভিশন ধারাবাহিক অভিনেতা বিভাগে ১৯৮৪ ও ১৯৮৫ সালে দুটি গোল্ডেন গ্লোব পুরস্কারের মনোনয়ন লাভ করেন।

২০০৩ সালে তিনি দ্য রেগান্স টেলিভিশন চলচ্চিত্রে রোনাল্ড রেগন ভূমিকায় অভিনয় করেন। চলচ্চিত্রটি সিবিএস চ্যানেলে প্রচারের কথা ছিল, কিন্তু সৃজনশীল বৈপরীত্য, কাহিনির বিতর্ক, ও অত্যধিক ব্যয়ের জন্য সিবিএস চলচ্চিত্রটি নেয়নি। পরবর্তীকালে এটি শোটাইম চ্যানেলে প্রচারিত হয়। এই চরিত্রে অভিনয়ের জন্য ব্রোলিন তার পঞ্চম এমি ও গোল্ডেন গ্লোব পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 

১৯৪০-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন সোপ অপেরা অভিনেতা
লস অ্যাঞ্জেলেসের অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
মার্কিন কণ্ঠাভিনেতা
মার্কিন টেলিভিশন পরিচালক
রিং উদ্যান

রিং উদ্যান (); একটি সর্বসাধারণের জন্য উদ্যান, আর্মেনিয়া ইয়েরেভানের কেন্ট্রন জেলা অবস্থিত। এটি যুব উদ্যান নামেও পরিচিত। উদ্যানটি টিগরান মেটস রাস্তার দক্ষিণে, সেন্ট গ্রেগরির ক্যাথিড্রাল থেকে শুরু হয়ে ম্যাসটোটস এভিনিউ এর কাছাকাছি উত্তর দিকে পপলাভক হ্রদের সঙ্গে শেষ। উদ্যানটি খানজহান, ইয়র্ভান্ড কোচার, অ্যালেক্স ম্যানোজিয়ান, মোসকোভিয়ান এবং ইসহাকিয়ান রাস্তার পাশ দিয়ে ইয়েরেভান শহরের পূর্ব অংশকে চারপাশে রেখে একটি অর্ধবৃত্তাকার আকৃতির মতন তৈরি হয়।  উদ্যানটির আনুমানিক দৈর্ঘ্য ২৫০০ মিটার এবং গড় প্রস্থ ১২০ মিটার।

রিং উদ্যানের বিখ্যাত স্মৃতিচিহ্ন 
রিং উদ্যানে আলেকজান্ডার গিবোয়েডোভ, আদ্রিয়ানিক ওজানিয়ান, বর্ধমান ম্যামিকোনিয়ান, ইয়েঘিস চ্যারেন্টস, তিগরান পেট্রোসিয়ান, মিকেল নালব্যান্ডিয়ান, আর্মেনি তিগ্রানিয়ান, ফ্রেডজোফ নানসেন, এভটিক ইসহাকান এবং ওয়াহান টেরিয়ের মূর্তি সহ শিল্পকর্মের অনেক কাজ রয়েছে।

২০১২ সালের অক্টোবরে, রিং উদ্যানের "পৃষ্ঠপোষক ওয়াকওয়ে" সর্ব সাধারণের জন্য খোলা হয়, সেখানে ছয়জন বিশিষ্ট আর্মেনীয় পৃষ্ঠপোষকেরদের মূর্তি রাখা আছে, তারা হলেন: বোগোস্ নুবার, আলেকজান্ডার মন্টশান, অ্যালেক্স ম্যানোওজিয়ার, ক্যালউইচ গোলবিনকান, মিকেল আরামায়ান্ট এবং হভ্যান্স লেজরিয়ান। 

উদ্যানে অন্যান্য সজ্জাসংক্রান্ত স্মৃতিসৌধ অন্তর্ভুক্ত: কার্রারা এবং ইয়েরেভান মধ্যে বন্ধুত্বের স্মৃতিস্তম্ভ, পুনর্জন্ম স্মৃতিস্তম্ভ, অপেক্ষা স্মৃতিস্তম্ভ এবং পুনর্জাগরিত আর্মেনিয়া উত্সর্গীকৃত স্মৃতিস্তম্ভ রয়েছে।
পার্ক মধ্যে ভবন এবং কাঠামো অন্তর্ভুক্ত:
 সেন্ট গ্রেগরি দ্য ইলিয়ামিনেটর ক্যাথেড্রাল
 তেকনি সাংস্কৃতিক কেন্দ্র
 ইয়েরেভান দাবার বাড়ি
 ইয়েরেভান স্ট্যাট ইউনিভার্সিটির টেনিস ক্লাব
 কোমিটাস চেম্বার সঙ্গীত হল
 ইরিটাসার্ডাকন ভূগর্ভস্থ স্টেশন
 পপাভোক হ্রদ এবং ইরাগ্যাফ ক্যাফে
 রিং উদ্যানের অভ্যন্তরে একটি অভ্যন্তরীণ ক্রীড়া কমপ্লেক্স নির্মাণাধীন (২০১৩ সালের হিসাবে)

অ্যালবাম

তথ্যসূত্র 

ইয়েরেভানের উদ্যান
পৌর সার্বজনিক উদ্যান
লংগদু থানা

লংগদু থানা বাংলাদেশের রাঙ্গামাটি জেলার অন্তর্গত লংগদু উপজেলার একটি থানা।

প্রতিষ্ঠাকাল 
লংগদু থানা গঠিত হয় ১৮৬১ সালে।

প্রশাসনিক এলাকাসমূহ 
লংগদু উপজেলার ৭টি ইউনিয়নের প্রশাসনিক কার্যক্রম লংগদু থানার আওতাধীন।

ইউনিয়নসমূহ:
 ১নং আটারকছড়া
 ২নং কালাপাকুজ্যা
 ৩নং গুলশাখালী
 ৪নং বগাচতর
 ৫নং ভাসান্যাদম
 ৬নং মাইনীমুখ
 ৭নং লংগদু

আরও দেখুন 
 লংগদু উপজেলা
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি জেলার থানা
লংগদু উপজেলা
জাতীয় সড়ক ১৬৩ (ভারত)

জাতীয় সড়ক ১৬৩ (পূর্বে ছিল এনএইচ ২০২) ভারতের একটি জাতীয় মহাসড়ক, যা তেলেঙ্গানার হায়দ্রাবাদ এবং ছত্তিশগড়ের ভোপালপতনমকে সড়ক পথে যুক্ত করেছে। এনএইচ ১৬৩ হিসাবে এটিকে নামকরণ করা হয়।

রুট
জাতীয় সড়ক ১৬৩ তেলেঙ্গানা ও ছত্তিশগড়ের বিভিন্ন জেলার অনেকগুলি শহরকে সংযুক্ত করেছে। এনএইচ ১৬৩ এর মোট দৈর্ঘ্য ৩৩৪ কিমি (২০৮ মাইল) এবং এটি তেলেঙ্গানা ও ছত্তিশগড় রাজ্য দুটির মধ্য দিয়ে আগ্রসর হয়েছে।

রাজ্যগুলিতে জাতীয় সড়কের রুট দৈর্ঘ্য:

     তেলেঙ্গানা: ২৪৪ কিমি (১৫২ মাইল)
     ছত্তিশগড়: ৩৬ কিমি (২২ মাইল)

সংযোজক

তথ্যসূত্র

বহিঃসংযোগ

ভারতের জাতীয় সড়ক
দোপাটি

দোপাটি (বৈজ্ঞানিক নাম: Impatiens balsamina ইংরেজি নাম: Garden Balsam, Lady Slipper) হচ্ছে Balsaminaceae পরিবারের ইম্পেসেন্স গণের একটি সপুষ্পক বর্ষজীবী বিরুৎ। দোপাটি প্রায় ৮০ সেমি পর্যন্ত উঁচু হতে পারে। এর ইংরেজি নাম balsam, garden balsam, rose balsam, touch-me-not বা spotted snapweed

ভেষজ গুণাগুণ
উদ্ভিদের বিভিন্ন অংশ বিভিন্ন রোগ এবং ত্বকের সমস্যা সমাধানের জন্য প্রতিকারক হিসাবে ব্যবহার করা হয়।পাতার রস সাপের কামড়নো স্থানে ও ফুলের রস শরীরে পোড়া অংশে প্রশান্তির জন্য ব্যবহার করা হয়।

বিবরণ

এটি একটি বর্ষজীবী উদ্ভিদ। এটি উচ্চতায়  ২0-৭৫ সেমি লম্বা হয়। এটি পুরু হয় কিন্তু ডাটা নরম। পাতাগুলি সর্পিল ও গভীরভাবে দাগযুক্ত, ২.৫ -৯ সেমি লম্বা এবং ১-২.৫ সেমি বিস্তৃত। ফুলের রং গোলাপী, লাল, ফিকে লাল, বেগুনি অথবা সাদা এবং ফুলের ব্যাস ২.৫-৫ সেমি। মৌমাছি এবং অন্যান্য পোকামাকড় দ্বারা পরাগায়ন হয়।

বিস্ত‌ৃতি
দোপাটি দক্ষিণ এশিয়ার মধ্যে বাংলাদেশ, ভারত, শ্রীলঙ্কা, মায়ানমার পর্যন্ত বিস্ত‌ৃত।

চিত্রশালা

তথ্যসূত্র

ঔষধি উদ্ভিদ
ফুল
এশিয়ার উদ্ভিদ
বাংলাদেশের ফুল
ভারতের ফুল
মিয়ানমারের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
জুমারবাড়ী ইউনিয়ন

জুমারবাড়ী  বাংলাদেশের গাইবান্ধা জেলার  সাঘাটা উপজেলার অন্তর্গত একটি ইউনিয়ন।

প্রশাসনিক অঞ্চল  
এই ইউনিয়ন নিন্মলিখিত গ্রাম নিয়ে গঠিত:
জুমারবাড়ী
মামুদপুর
বসন্তেরপাড়া
কুন্দপাড়া 
বগারভিটা 
দহিচড়া
চান্দপাড়া
কাঠুর
আবদুল্লারপাড়া
বাদিনারপাড়া 
থৈকরেরপাড়া 
বেঙ্গারপাড়া 
আমদিরপাড়া 
কামারপাড়া
বাজিতনগর
মেছট
সাবেক নাম জুমারবাড়ী বন্দর।

জনপ্রতিনিধি 

চেয়ারম্যানগণের তালিকা

আয়তন 
১৮১২ কি.মি(৭০০ বর্গমাইল)

শিক্ষা প্রতিষ্ঠান

প্রাথমিক বিদ্যালয়

জুমারবাড়ী আদর্শ সরকারি প্রাথমিক বিদ্যালয়]
বসন্তেরপাড়া সরকারি প্রাথমিক বিদ্যালয়।
বাদিনারপাড়া সরকারি প্রাথমিক বিদ্যালয়।
থৈকরেরপাড়া সরকারি প্রাথমিক বিদ্যালয়।
আমদিরপাড়া সরকারি প্রাথমিক বিদ্যালয়।
কামারপাড়া সরকারি প্রাথমিক বিদ্যালয়।
দহিচড়া সরকারি প্রাথমিক বিদ্যালয়।
বাজিতনগর সরকারি প্রাথমিক বিদ্যালয়।
মেছট সরকারি প্রাথমিক বিদ্যালয়।
বেঙ্গারপাড়া সরকারি প্রাথমিক বিদ্যালয়।
আব্দুল্যারপাড়া সরকারি প্রাথমিক বিদ্যালয়।
চান্দপাড়া সরকারি প্রাথমিক বিদ্যালয়।
কাঠুর সরকারি প্রাথমিক বিদ্যালয়।
মামুদপুর  সরকারি প্রাথমিক বিদ্যালয়।
কুন্দপাড়া সরকারি প্রাথমিক বিদ্যালয়।
বগারভিটা সরকারি প্রাথমিক বিদ্যালয়।

কিন্ডারগার্ডেনঃ

ডাঃ আবদুর রাজ্জাজ শিশু নিকেতন,জুমারবাড়ী।
মাহবুবর রহমান কেজি স্কুল,জুমারবাড়ী।
মায়ের কোল কেজি স্কুল,বগারভিটা।
পাঞ্জারী একাডেমি স্কুল,বাজিতনগর।
আমদিরপাড়া কেজি স্কুল,আমদিরপাড়া।
ইকরা ইসলামিক একাডেমী,জুমার বাড়ী

উচ্চ বিদ্যালয়ঃ

জুমারবাড়ী উচ্চ বিদ্যালয়।
জুমারবাড়ী বালিকা উচ্চ বিদ্যালয়।
দহিচড়া উচ্চ বিদ্যালয়।
কু্ন্দপাড়া ইউনাইটেড উচ্চ বিদ্যালয়।
বাদিনারপাড়া উচ্চ বিদ্যালয়।

মহাবিদ্যালয়

জুমারবাড়ী আদর্শ ডিগ্রি কলেজ,জুমারবাড়ী।
জুমারবাড়ী মহিলা কলেজ, জুমারবাড়ী।

মাদ্রাসা 

 জুমারবাড়ী দারুল হাদিস সালাফিয়া ও হাফিজিয়া মাদ্রাসা

যোগাযোগ

হাসপাতাল

ধর্মীয় প্রতিষ্ঠান 

বসন্তেরপাড়া ইদগাহ মাঠ
জুমারবাড়ী ইদগাহ মাঠ
কামারপাড়া ইদগাহ মাঠ
বগারভিটা ইদগাহ মাঠ

তথ্যসূত্র
অনুপ কুমার

অনুপ কুমার (১৭ জুন ১৯৩০ – ৩ সেপ্টেম্বর ১৯৯৮) ছিলেন একজন ভারতীয় বাঙালি চলচ্চিত্র অভিনেতা। বাংলা চলচ্চিত্রে বিশেষ খ্যাতি অর্জন করলেও তিনি মূলত থিয়েটারকর্মী ছিলেন।

জন্ম ও প্রারম্ভিক জীবন 

অনুপকুমারের জন্ম ব্রিটিশ ভারতের উত্তর কলকাতায় ১৯৩০ খ্রিস্টাব্দের ১৭ জুন। তার আসল নাম সত্যেন দাস। পিতা বিশিষ্ট নজরুল সংগীত শিল্পী ও সুরকার ধীরেন্দ্রনাথ দাস ও মাতা বিজয়া দেবী। এঁদের আদি নিবাস ছিল পশ্চিমবঙ্গের হুগলি জেলার পাণ্ডুয়ায়। অনুপকুমারের পড়াশোনা কলকাতার ডাফ স্কুলে। অতি অল্প বয়সে থেকেই অভিনয় শুরু করেন এবং এতে হাতেখড়ি পিতার কাছে। ১৯৩৮ খ্রিস্টাব্দে মাত্র আট বৎসর বয়সে ধীরেন্দ্রনাথ গঙ্গোপাধ্যায় পরিচালিত "হাল বাংলা" ছায়াছবিতে তার প্রথম অভিনয়। শিক্ষা শুরু শিশিরকুমার ভাদুড়ীর "শ্রীরঙ্গম"-এ।

অভিনয় জীবন 
অনুপকুমার ১৯৪১ খ্রিস্টাব্দ থেকেই পেশাদার মঞ্চে নিয়মিত শিল্পী ছিলেন। চোদ্দ বৎসর বয়সেই পেশাদারি মঞ্চে "টিপু সুলতান" নাটকে অভিনয় করে খ্যাতি অর্জন করেন। শ্রীরঙ্গম, বিশ্বরূপা, কাশী বিশ্বনাথ মঞ্চে নিয়মিত অভিনয় করতেন। পেশাদারি মঞ্চে আনুমানিক ৫০ টি নাটকে অভিনয় করেছেন। তার অভিনীত উল্লেখযোগ্য নাটকগুলি হল -
 'শ্যামলী'
 'হঠাৎ নবাব'
 'ছদ্মবেশী মল্লিকা'
 'অঘটন'
 'নূরজাহান'
 'কী বিভ্রাট'
 'জয় মা কালী বোডিং'
 'রাম শ্যাম যদু'
 'চন্দনপুরের চোর'
কালক্রমে তিনি নিজেকে একজন অন্যতম বিশিষ্ট কৌতুকশিল্পী হিসাবে প্রতিষ্ঠিত করেন। অভিনয়ে অত্যন্ত দক্ষ ছিলেন। বাংলা নাটক ও চলচ্চিত্রের পাশাপাশি তিনি হিন্দি সিনেমা ও 'যাত্রাপালা'য় অভিনয় করেন। ১৯৪৮ - ১৯৫২ খ্রিস্টাব্দে তিনি ভারতীয় গণনাট্য সংঘের সাথেও যুক্ত ছিলেন "নিমন্ত্রণ" ছায়াছবিতে অভিনয় করে শ্রেষ্ঠ আঞ্চলিক ছবির অভিনেতা হিসাবে জাতীয় পুরস্কার লাভ করেন। বাংলা ছায়াছবিতে মূলতঃ পার্শ্বচরিত্রে তার অভিনয় বিশেষ উল্লেখযোগ্য। কয়েকটি ছবিতে অবশ্য নায়কের ভূমিকায় অভিনয় করেছেন। বাংলা চলচ্চিত্রে তিনি কমেডি চরিত্রে অভিনয় করে বহু ছায়াছবিকে ইতিহাসের পাতায় স্থান করে দিয়েছেন। উল্লেখযোগ্য সেই সমস্ত ছায়াছবিগুলি হল -
 'বসন্ত বিলাপ'
 'এক যে ছিল দেশ'
 'মৌচাক'
 'দাদার কীর্তি'
 'সংকল্প' (১৯৪৯)
 'প্রতিশোধ'
 'বরযাত্রী'
 'কানামাছি'
 'পলাতক'
 'বালিকাবধূ'
 'নিমন্ত্রণ'
 'অমৃতকুম্ভের সন্ধানে'
 'শহর থেকে দূরে'
হিন্দি সিনেমা-
 'চন্দ্রশেখর'
 'কিতনে পাস কিতনে দূর'
 'পরিবর্তন'

পুরস্কার ও সম্মাননা 

অনুপকুমার ১৯৬৪ খ্রিস্টাব্দে "পলাতক" ছায়াছবিতে শ্রেষ্ঠ অভিনেতা হিসাবে 'বিএফজেএ'পুরস্কার পান। ১৯৮৮ খ্রিস্টাব্দে স্টার থিয়েটার থেকে পান রূপার পদক। পশ্চিমবঙ্গ নাট্য আকাদেমি পুরস্কার পান ১৯৮৯ খ্রিস্টাব্দে। শিরোমণি পুরস্কারের ভূষিত হন ১৯৯১ খ্রিস্টাব্দে। 'দীনবন্ধু পুরস্কার' পান ১৯৯৬ খ্রিস্টাব্দে। ১৯৯৭ খ্রিস্টাব্দে শ্রেষ্ঠ পরিচালকের স্বীকৃতি পান।

তথ্যসূত্র 

১৯৩০-এ জন্ম
১৯৯৮-এ মৃত্যু
ভারতীয় অভিনেতা
কলকাতার অভিনেতা
পশ্চিমবঙ্গের অভিনেতা
ভারতীয় কৌতুকাভিনেতা
বাঙালি হিন্দু
২০শ শতাব্দীর ভারতীয় অভিনেতা
১৯৩২-এ জন্ম
ভারতীয় চলচ্চিত্র অভিনেতা
২০শ শতাব্দীর কৌতুকাভিনয়শিল্পী
জেমস গার্নার

জেমস গার্নার (; জন্ম: জেমস স্কট বামগার্নার, ৭ এপ্রিল ১৯২৮ - ১৯ জুলাই ২০১৪) ছিলেন একজন মার্কিন অভিনেতা, প্রযোজক ও কণ্ঠশিল্পী। পাঁচ দশকের অধিক সময় তিনি বিভিন্ন টেলিভিশন ধারাবাহিক ও পঞ্চাশের অধিক চলচ্চিত্রে অভিনয় করেছেন। টেলিভিশন ও চলচ্চিত্রে কাজের জন্য তিনি একটি একাডেমি পুরস্কারের মনোনয়ন এবং একটি এমি পুরস্কার ও তিনটি গোল্ডেন গ্লোব পুরস্কার অর্জন করেন।

গার্নার ১৯৫০-এর দশকের জনপ্রিয় টিভি ধারাবাহিক হল মাভেরিক-এ ব্রেট মাভেরিক ও দ্য রকফোর্ড ফাইলস্‌-এ জিম রকফোর্ড চরিত্রে অভিনয় করেন। দ্য রকফোর্ড ফাইলস্‌ ধারাবাহিকে অভিনয়ের জন্য তিনি দুই বার নাট্য ধারাবাহিকে সেরা কেন্দ্রীয় অভিনেতা বিভাগে একটি প্রাইমটাইম এমি পুরস্কারে মনোনীত হন এবং একবার এই পুরস্কার লাভ করেন। তিনি ১৯৯০-এর দশকে ডেকোরেশন ডে (১৯৯০) ও বারবারিয়ান্স অ্যাট দ্য গেট (১৯৯৩) টিভি চলচ্চিত্রে অভিনয় করে শ্রেষ্ঠ মিনিধারাবাহিক বা টেলিচলচ্চিত্র অভিনেতা বিভাগে দুটি গোল্ডেন গ্লোব পুরস্কার অর্জন করেন। তিনি স্টিভ ম্যাককুইনের সাথে দ্য গ্রেট এস্কেপ (১৯৬৩), প্যাডি চেয়েভ্‌স্কির দ্য আমেরিকানাইজেশন অব এমিলি (১৯৬৪), গ্র্যান্ড প্রিক্স (১৯৬৬), ব্লেক এডওয়ার্ডসের ভিক্টর/ভিক্টোরিয়া (১৯৮২), মার্ফিস রোম্যান্স (১৯৮৫), ক্লিন্ট ইস্টউডের সাথে স্পেস কাউবয়েজ ও দ্য নোটবুক (২০০৪) চলচ্চিত্রে অভিনয় করেন। মার্ফিস রোম্যান্স ছবিতে অভিনয়ের জন্য তিনি একটি একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 

১৯২৮-এ জন্ম
২০১৪-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ওকলাহোমার অভিনেতা
ওকলাহোমা বিশ্ববিদ্যালয়ের প্রাক্তন শিক্ষার্থী
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন টেলিভিশন প্রযোজক
মার্কিন নাবিক
গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
জার্মান বংশোদ্ভূত মার্কিন ব্যক্তি
মার্কিন টেলিভিশন ব্যক্তিত্ব
ক্যালিফোর্নিয়ার ডেমোক্র্যাট
ক্যালিফোর্নিয়ার অভিনেতা
লস অ্যাঞ্জেলেসের অভিনেতা
নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
কেএনএম ইআর ৪০৬

কেএনএম ইআর ৪০৬ প্যারানথ্রোপাস বয়েজী প্রজাতির জীবাশ্ম হয়ে যাওয়া প্রায় সম্পূর্ণ মাথার খুলি।রিচার্ড লিকি ও এইচ মুতুয়া ১৯৬৯ সালে কেনিয়ার কুবি ফোরাতে এটি আবিষ্কার করেন।

এটি একটি প্রাপ্ত বয়স্ক পুরুষ; যার মস্তিষ্কের ধারণ ক্ষমতা ৫১০ সিসি এবং বয়স আনুমানিক ১৭ লক্ষ বছরের পুরনো।​​

আরও দেখুন
 List of fossil sites (with link directory)
 List of hominina (hominid) fossils (with images)

তথ্যসূত্র

বহিঃসংযোগ

Paranthropus fossils
প্রাগৈতিহাসিক কেনিয়া
Quaternary fossil record